Vello-Taivo Denks

Vello-Taivo Denks (6. august 1936 Võrumaa – 2. juuni 2004) oli Eesti metsaülem, metsaülemate ühingu esimees, looduskaitsja ning Metsaerakonna asutamise algatajaid.Tõnu Vaask. Metsandusaadete kandja Vello-Taivo Denks. Eesti Mets 2/2004 (vaadatud 25.09.2016)

Haridus
Vello-Taivo Denks õppis Varstu keskkoolis ja Tihemetsa metsatehnilises tehnikumis, mille lõpetas 1956. aastal.

Töö
Vello-Taivo Denks alustas tööd Võru metsamajandis Roosa metskonna abimetsaülemana. 1966. aastal edutati ta Roosa metsaülemaks. Roosa metsaülemana töötas ta 34 aastat, kuni pensionile jäämiseni 2000. aastal.Priit Kask, Kaarel Tiganik. Vello-Taivo Denks - metsaülem ja looduskaitsja. Eesti Mets 3/2016 (lk. 63)

Metsandustöötaja, looduskaitsja, loodusõppe spetsialist
Vello-Taivo Denks andis olulise panuse Paganamaa tutvustamisel, hoidmisel ja kaitsmisel; rajas Paganamaal ühe esimesi tähistatud matkaradasid Eestis, 1978. aastal avaldas Paganamaa kohta raamatuVello Denks, "Paganamaa". Tallinn: Eesti Raamat, 1972, 64 lk., koostas metsandus- ja loodustrükiseid, oli koduloouurija.

Vello-Taivo Denks kuulus aastaid looduskaitse seltsi juhtkonda ja juhtis seltsi Varstu osakonda. Ta asutas 1963. aastal Krabi koolimetskonna, mis oli üks esimesi Eesti NSV Metsamajanduse ja Looduskaitse Ministeeriumi koolimetskondade algatusest, ning oli ka Eesti kõige kauem järjepidevalt töötanud koolimetskonna töö juht (1963–2004). 1983. aastal ehitati Pähni loodusõppemaja.Pähni loodusõpperada. RMK Roheline trükis 2008 (vaadatud 25.09.2016) RMK Pähni loodusmajas tegutses Vello-Taivo Denks kuni surmani.

1999. aastal toimus "Metsamehe jälgedes" Roosa metskonnas.

Vello-Taivo Denks oli ka erumetsateenijate ühingu Hong esimees kuni oma surmani 2004. aastal.

Metsaülemate ühing
Eesti metsaülemate ühing taasloodi 1989. aastal, Vello-Taivo Denks valiti avakoosolekul ülekaaluka häälteenamusega (115 134-st) esimeheks. Ametisse jäi ta kümneks aastaks ning oli aktiivne eestvedaja ning väga tegus liige. Metsaülemate ühingu esimehena tegutses ta keerukatel aegadel (NSV Liidu lagunemine, Eesti Vabariigi taasloomise algus). Vello-Taivo Denksi autoriteet ja kohusetunne päästis ta napilt metsaülema töö kaotamisest. Oluline roll oli ühingul 1992. aastal metskondade kui juriidiliselt iseseisvate riigiasutuste loomisel. 1993. aastal hakkas ilmuma ühingu häälekandja Sõnumid.EMÜ. Ajalugu. (vaadatud 25.09.2016) 1998. aastal alustas ühing metsakalendri väljaandmist, mille eestvedajaks oli taas Vello-Taivo Denks.

Metsaerakond
Metsaerakond loodi 1994. aastal. Vello-Taivo Denks oli riigikogu valimistel erakonna esinumber. 

Tunnustus
 2002 Valgetähe medaliklassi teenetemärk

Isiklikku
Ka Vello-Taivo ja Mare Denksi pojad Taivo ja Tarmo on lõpetanud metsanduse eriala Eesti Põllumajanduse Akadeemias ja Luual ning töötavad metsanduse erialal.

Vello-Taivo Denks on maetud Vana-Roosa kalmistule.

Viited

Kategooria:Eesti looduskaitsjad
Kategooria:Eesti koduloolased
Kategooria:Eesti metsaülemad
Kategooria:Eesti kodanike komiteede liikmed
Kategooria:Valgetähe medaliklassi teenetemärgi kavalerid
Kategooria:Vana-Roosa kalmistule maetud
Kategooria:Sündinud 1936
Kategooria:Surnud 2004